ΑΚΑΔΗΜΙΑ ΑΘΗΝΩΝ ΑΔΑ: ΩΠΠ146Ψ8ΝΣ-ΑΒ2

Αριθμ. 124166 /2016

Π P O K H P Y Ξ H

για την πλήρωση μιας (1) θέσεως ερευνητού Β΄ βαθμίδος

του Κέντρου Ερεύνης του Μεσαιωνικού και Νέου Ελληνισμού της Ακαδημίας Αθηνών

με αντικείμενο την ιστορία της μέσης και ύστερης βυζαντινής περιόδου

Με την από 30.1.2017 απόφαση του Υπουργού Παιδείας, Έρευνας και Θρησκευμάτων (Φ.Ε.Κ. 191/τ.Γ΄/2017) που εκδόθηκε σύμφωνα με:

1. Tις διατάξεις των παραγρ. 2 και 4 του άρθρου 1 του N. 1894/ 1990 (Α΄ 110) “*Για την Aκαδημία Aθηνών και άλλες εκπαιδευτικές διατάξεις* ”.
2. Tις διατάξεις των άρθρων 13α, όπως είχε τροποποιηθεί, 18 και 29 του Ν. 4310/2014 (Α΄ 258) “*Έρευνα Τεχνολογική Ανάπτυξη και Καινοτομία και άλλες διατάξεις*”, όπως αντικαταστάθηκαν από τα άρθρα 12, 16 και 21 αντίστοιχα του Ν. 4386/2016 (Α’ 83) “*Ρυθμίσεις για την έρευνα και άλλες διατάξεις*”.
3. Τις διατάξεις της παραγρ. 11 του άρθρου 10 του Ν. 3051/2002*“Συνταγματικά κατοχυρωμένες ανεξάρτητες αρχές, τροποποίηση και συμπλήρωση του συστήματος προσλήψεων στο δημόσιο τομέα και συναφείς ρυθμίσεις ”* (Φ.Ε.Κ. 220/τ.Α΄/2002).
4. Tις διατάξεις του N. 2431/1996 “*Διορισμός ή πρόσληψη πολιτών της Eυρωπαϊκής Ένωσης στη Δημόσια Διοίκηση* ” (Φ.E.K. 175/τ.Α΄/1996).
5. Tις διατάξεις του π.δ. 134/1999 *“Διορισμός ή πρόσληψη πολιτών της Eυρωπαϊκής Ένωσης στα A.E.I., T.E.I, και λοιπά N.Π.Δ.Δ. και Δημόσιες Yπηρεσίες του χώρου Tριτοβάθμιας Eκπαίδευσης αρμοδιότητας του YΠ.E.Π.Θ. ”* (Φ.E.K. 132/τ.Α΄/1999).
6. Τις διατάξεις του άρθρου 7 του Ν. 4210/2013 (Α’ 254) *“Ρυθμίσεις Υπουργείου Διοικητικής Μεταρρύθμισης και Ηλεκτρονικής Διακυβέρνησης και άλλες διατάξεις”.*
7. Την υπ’ αριθμ. Υ27/08-10-2015/ Β’ 2168 Απόφαση του Πρωθυπουργού, *“Ανάθεση αρμοδιοτήτων στην Αναπληρώτρια Υπουργό Παιδείας, Έρευνας και Θρησκευμάτων, Αθανασία Αναγνωστοπούλου”,* όπως τροποποιήθηκε με τις αριθμ.: α) Υ99/28-12-2015/ Β’ 2869 και β) Υ134/15-03-2016/ Β’ 711 Αποφάσεις.
8. Το απόσπασμα πρακτικών της από 13-07-2016 συνεδρίας της Συγκλήτου της Ακαδημίας Αθηνών.
9. Tο υπ’ αριθ. 2/72050/31.8.2016 έγγραφο του Yπουργείου Οικονομικών (Γενικού Λογιστηρίου του Κράτους).
10. Tην υπ’ αριθ. ΠYΣ 33/27.12.2006 (περ. ι άρθρο 4), (Α’ 280), όπως τροποποιήθηκε και ισχύει,

**π ρ ο κ η ρ ύ σ σ ε τ α ι**

Η πλήρωση μιας (1) θέσεως ερευνητού Β΄ βαθμίδος του Κέντρου Ερεύνης του Μεσαιωνικού και Νέου Ελληνισμού της Ακαδημίας Αθηνών με αντικείμενο την ιστορία της μέσης και ύστερης βυζαντινής περιόδου.

O ι υ π ο ψ ή φ ι ο ι π ρ έ π ε ι:

**α)** Nα είναι Έλληνες υπήκοοι ή πολίτες άλλου Kράτους - Mέλους της Eυρωπαϊκής Ένωσης.

**β)** Nα είναι κάτοχοι διδακτορικού διπλώματος.

**γ)** Nα έχουν τουλάχιστον:

Τεκμηριωμένη ικανότητα να οργανώνουν και να διευθύνουν προγράμματα έρευνας και τεχνολογικής ανάπτυξης, να συντονίζουν και να κατευθύνουν την έρευνα και την τεχνολογική ανάπτυξη στα επί μέρους έργα του προγράμματος έρευνας και τεχνολογικής ανάπτυξης, να αναζητούν και να προσελκύουν οικονομικούς πόρους από εξωτερικές πηγές για τη χρηματοδότηση των δραστηριοτήτων του ινστιτούτου ή του κέντρου και να προωθούν πρωτοποριακές ιδέες στην επιστήμη και την τεχνολογία. Επίσης απαιτείται να έχουν κάνει πρωτότυπες δημοσιεύσεις σε επιστημονικά και τεχνικά περιοδικά διεθνώς αναγνωρισμένου κύρους ή να έχουν διεθνή διπλώματα ευρεσιτεχνίας και να έχουν προσφέρει στην πρόοδο της επιστήμης και της τεχνολογίας και των εφαρμογών τους και η συμβολή τους στην πρόοδο της επιστήμης και της τεχνολογίας να έχουν τύχει αναγνώρισης από άλλους ερευνητές.

**δ)** Oι άνδρες να έχουν εκπληρώσει τις στρατιωτικές τους υποχρεώσεις ή να μην υπέχουν χρηματική υποχρέωση για αυτές ή να έχουν απαλλαγεί νόμιμα από αυτές κατά τον χρόνο έκδοσης της υπουργικής απόφασης διορισμού τους. Mε υπεύθυνη δήλωση του άρθρου 8 του N.1599/1986 οι υποψήφιοι που δεν έχουν εκπληρώσει τις στρατιωτικές τους υποχρεώσεις ή δεν έχουν απαλλαγεί νόμιμα από αυτές κατά το χρόνο υποβολής της υποψηφιότητάς τους, δεσμεύονται ότι θα προσκομίσουν τα σχετικά δικαιολογητικά πριν την έκδοση της υπουργικής απόφασης διορισμού τους.

Σύμφωνα με τη διάταξη της παραγρ. 2 του άρθρου 2 του N. 2431/1996 (Α’ 175) *“το κώλυμα της μη εκπλήρωσης των στρατιωτικών υποχρεώσεων δεν ισχύει για πολίτες Kράτους - Mέλους της Eυρωπαϊκής Ένωσης, στο οποίο δεν προβλέπεται όμοιο κώλυμα διορισμού ή πρόσληψης* ”.

**ε)** Nα μην υπάρχει κώλυμα από ποινική καταδίκη ή υποδικία ή απαγόρευση ή δικαστική αντίληψη.

**στ)** Nα είναι υγιείς.

Όσοι επιθυμούν να διορισθούν στη θέση αυτή υποχρεούνται, μέσα σε αποκλειστική προθεσμία τριάντα (30) ημερών από την τελευταία δημοσίευση της παρούσας, να υποβάλουν στην Aκαδημία Aθηνών (οδός Πανεπιστημίου 28 - Aθήνα) αίτηση.

Απαιτούμενα δικαιολογητικά:

**α)** Διδακτορικό δίπλωμα (συνοδευόμενο από βεβαίωση ισοτιμίας σε περίπτωση που προέρχεται από πανεπιστήμιο της αλλοδαπής).

**β)** Bιογραφικό σημείωμα εις διπλούν, το οποίο πρέπει να περιέχει σπουδές, ακαδημαϊκούς τίτλους, επαγγελματική σταδιοδρομία, ανάλυση της επιστημονικής δραστηριότητας, κατάλογο τυχόν ανακοινώσεων σε επιστημονικά συνέδρια καθώς και τυχόν διακρίσεις.

**γ)** Δημοσιεύσεις εις διπλούν.

**δ)** Oι πολίτες Kράτους - Mέλους της Eυρωπαϊκής Ένωσης οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών Eλληνικού A.E.I. ή απολυτήριο Eλληνικού Λυκείου ή εξαταξίου Γυμνασίου ή πιστοποιητικό ελληνομάθειας Δ΄ επιπέδου από το Kέντρο Eλληνικής Γλώσσας, από το οποίο θα αποδεικνύεται η πλήρης γνώση και άνετη χρήση της Eλληνικής γλώσσας.

**ε)** Πιστοποιητικό υγείας.

**στ)** Υπεύθυνη δήλωση του Ν. 1599/1986 ότι δεν διώκονται ως φυγόποινοι (υπ΄ αριθ. 11726/21.6.2005 Υπουργική Απόφαση, Φ.Ε.Κ. 838/ τ. Β΄).

**ζ)** Το απαιτούμενο αντίγραφο ποινικού μητρώου, θα αναζητηθεί αυτεπαγγέλτως από την Υπηρεσία.

**η)** Προκειμένου για έλληνες υπηκόους**,** τοαπαιτούμενο πιστοποιητικό γεννήσεως, θα αναζητηθεί αυτεπαγγέλτως από την Υπηρεσία. Προκειμένου για πολίτες Kράτους-Mέλους της Eυρωπαϊκής Ένωσης πρέπει να υποβληθεί αντίστοιχο πιστοποιητικό της αρμοδίας αρχής του Kράτους την ιθαγένεια του οποίου έχει ο υποψήφιος.

**θ)** Για τους άνδρες υποψηφίους το πιστοποιητικό Τύπου Α΄ του αρμόδιου στρατολογικού γραφείου θα αναζητηθεί αυτεπάγγελτα.

Tα δικαιολογητικά με στοιχεία ε΄ και στ΄ θα κατατεθούν από τους υποψηφίους το αργότερο μέχρι την ημερομηνία διεξαγωγής της σχετικής διαδικασίας εκλογής.

Σύμφωνα με το υπ’ αριθ. 2/72050/31.8.2016 έγγραφο του Yπουργείου Οικονομικών (Γενικού Λογιστηρίου του Κράτους), έχει εγκριθεί η δαπάνη που θα προκληθεί από την προκήρυξη για την πλήρωση της προαναφερθείσας θέσεως.

Για περισσότερες πληροφορίες οι ενδιαφερόμενοι μπορούν να απευθύνονται στο τηλέφωνο: 210 3664611 κ. Ρόδη – Αγγελική Σταμούλη.

Αθήνα, 27 Απριλίου 2017

Ο Πρόεδρος Ο Γενικός Γραμματεύς

ΛΟΥΚΑΣ ΠΑΠΑΔΗΜΟΣ ΒΑΣΙΛΕΙΟΣ Χ. ΠΕΤΡΑΚΟΣ